La idea, pa vendese bien, precisa d'una cara. La cara identifica más que nada. La espresión facial afala irremediable lo emotivo. Y ta l'arquetipu del triunfador, la figura del líder rector. Ye por ello tamién  que cuando hai campaña electoral les muries s'enllenen de cares de xente qu'intenta vender idees, xente que probablemente crea tanto na idea que vende como'l mesmu David Villa nel deterxente que nunca usó. Y flipo, flipo muncho, non solo porque ello tamién-yos funcione, sinón tamién polo feos que, a pesar de too, veo a los candidatos nos carteles. Flipo col mercáu, como flipo col fracasu del suañu racional dieciochescu. Y Paloma Sainz recuérdame demasiao a Ana Rosa Quintana. Dios, téngolo claro: col mio  inconsciente que nun cuenten.